Atleta tal-Olimpjadi għall-Awstralja tmut fl-età ta' 20 sena
Imtella' Lulju 19, 2020 - Aġġornata 19 Ta' Lulju, 2020 9:51am Tħabbret il-mewt tal-iskater Ekaterina Alexandrovskaya ta' 20 sena, li kkompetiet fl-Olimpjadi sentejn ilu. Alexandrovskaya, li fl-Olimpjadi rrappreżentat lill-Awstralja, mietet fir-Russja, bil-midja tirrapporta li waqgħet minn tieqa. L-atleta rtirat mill-isport fi Frar li għadda minħabba li weġġgħet, bil-kowċ tagħha jgħid ukoll li iktar kmieni dis-sena nstab li kienet tbati mill-epilessiji. Flimkien ma' Harley Windsor, li kkompeta magħha fl-Olimpjadi, iż-żewġ żgħażagħ kienu l-ewwel koppja ta' skaters li kkompetew fl-Olimpjadi f'isem l-Awstralja. Din hija t-tieni mewt fi ftit jiem ta' atleta tal-Olimpjadi mill-Awstralja, hekk kif iktar kmieni tħabbret il-mewt tal-isnowboarder Alex Pullin. Pullin, li pparteċipa fl-Olimpjadi tliet darbiet, miet waqt li kien qed jogħdos bil-ħarpun fil-Gold Coast fl-Awstralja.